BAAda Qozog‘iston prezident Nursulton Nazarboyev surati aks etgan pochta markalari chiqara boshlanadi, deb xabar bermoqda Kursiv.kz portali. “Birlashgan Arab Amirliklari pochta operatori Emirates Post va “Kazpochta” AJ ikki do‘stona davlat rahbarlari – Qozog‘iston prezidenti Nursulton Nazarboyev va BAA prezidenti shayx Xalifa ibn Zoxid Al-Nahayaniyga bag‘ishlangan pochta markalarini birgalikda chiqarish haqida qaror qabul qildi”, deyilmoqda xabarda. Pochta markalarini namoyish qilish va memorandum imzolash tantanali marosimi 9 iyunda Dubayda bo‘lib o‘tdi.